વિદર્ભના ભંડારા જિલ્લાના એક નાનકડા વિસ્તારમાં રહેતી રૂપાલી. 23 વર્ષની રૂપાલી મેશરમ જ્યારે પોતાના ઘરમાં હતી ત્યારે તેને રાતે બકરીઓનો અવાજ આવવા લાગ્યો હતો. જ્યારે તે ઊંઘમાંથી બહાર આવી તો તેણે વાડામાં વાઘને જોયો . જ્યારે તેણે ઘરનો દરવાજો ખોલી બહાર જોયું તો તેણે વાડામાં બાંધેલી બકરી પર વાઘ હુમલો કરવાની તૈયારીમાં હતો. આથી તેણે વાઘને ભગાડવા માટે લાકડીથી વાઘ પર વાર કર્યો. પણ વાઘે પણ રૂપાલી પર હુમલો કર્યો. રૂપાલીનું માથું અને કપાળ લોહી લૂહાણ થઈ ગયુ. છતા તે લાકડી વડે વાઘ સામે લડતી રહી અને બૂમો પાડતી રહી. આ બૂમો સાંભળી રૂપાલીની મા ઘરની બહાર આવી હતી અને રૂપાલીની સાથે તેણે પણ લડત આપી.